ch kritérií by sa stali plnoprávnymi členmi. Komisár EÚ pre rozširovanie Günter Verheugen dnes na Svetovom ekonomickom fóre (SEF) vo švajčiarskom Davose označil túto myšlienku za zaujímavú, ale podľa neho je neskoro meniť pravidlá.
"Je to veľmi zaujímavá alternatíva, ale podľa mňa je príliš neskoro prijať ju, pretože už sme začali prípravy na plné členstvo a nemôžeme teraz zmeniť pravidlá hry," vyhlásil Verheugen. Prístup v štýle veľkého tresku mohol byť alternatívou pred rokmi, ale teraz je to nemožné, dodal.
Bulharský prezident Petar Stojanov navrhol myšlienku udelenia politického členstva všetkým uchádzačom v roku 2004 na piatkovom zasadaní SEF. Stojanov priznal, že táto myšlienka je "odvážna a extravagantná". Takýto krok by však podľa neho posmelil prívržencov rozširovania a znížil by riziko zablokovania procesu prijímania nových členov do EÚ zo strany euroskeptikov uprostred celého procesu. Za nepraktickú označil bulharskú myšlienku aj poľský prezident Aleksander Kwasniewski.
Verheugen v piatok v Davose vyhlásil, že považuje rozširovanie EÚ za ireverzibilný proces a prijatie nových členov očakáva v rokoch 2003 a 2004. Podľa neho summitom v Nice Európa prekročila "bod, odkiaľ niet návratu". Verheugen sa zároveň vyjadril za prijatie Turecka za člena únie, pričom však zdôraznil, že Ankara musí pokračovať v reformách potrebných na splnenie politických kritérií EÚ. "Naša politika voči Turecku musí byť čestná a kritická," dodal komisár, podľa ktorého je Turecko súčasťou rozširovania a bolo by veľkou chybou Ankaru stratiť.